CELEX: 62013TB0003
Language: fi
Date: 2014-09-29 00:00:00
Title: Asia T-3/13: Unionin yleisen tuomioistuimen määräys 29.9.2014 – Ronja v. komissio (Kumoamiskanne — Oikeus tutustua toimielimen asiakirjoihin — Asetus (EY) N:o 1049/2001 — Direktiivin 2001/37/EY täytäntöönpanoon liittyvän kantelun yhteydessä vaihdetut asiakirjat — Jäsenvaltiolta saadut asiakirjat — Jäsenvaltion esittämä vastalause — Asiakirjaan tutustumista koskevan oikeuden osittainen epääminen — Prosessinjohtotoimen jälkeen tehty päätös täysimääräisen tutustumisoikeuden myöntämisestä — Lausunnon antamisen raukeaminen — Komissiolta peräisin olevat asiakirjat — Päätös täysimääräisen tutustumisoikeuden myöntämisestä — Päätös, jolla komissio kieltäytyy aloittamasta jäsenyysvelvoitteiden noudattamatta jättämistä koskevaa menettelyä Itävaltaa vastaan — Tutkimatta jättäminen)

17.11.2014   
            
            
               FI
            
            
               Euroopan unionin virallinen lehti
            
            
               C 409/40
            
         Unionin yleisen tuomioistuimen määräys 29.9.2014 – Ronja v. komissio
   (Asia T-3/13) (1)
   
   ((Kumoamiskanne - Oikeus tutustua toimielimen asiakirjoihin - Asetus (EY) N:o 1049/2001 - Direktiivin 2001/37/EY täytäntöönpanoon liittyvän kantelun yhteydessä vaihdetut asiakirjat - Jäsenvaltiolta saadut asiakirjat - Jäsenvaltion esittämä vastalause - Asiakirjaan tutustumista koskevan oikeuden osittainen epääminen - Prosessinjohtotoimen jälkeen tehty päätös täysimääräisen tutustumisoikeuden myöntämisestä - Lausunnon antamisen raukeaminen - Komissiolta peräisin olevat asiakirjat - Päätös täysimääräisen tutustumisoikeuden myöntämisestä - Päätös, jolla komissio kieltäytyy aloittamasta jäsenyysvelvoitteiden noudattamatta jättämistä koskevaa menettelyä Itävaltaa vastaan - Tutkimatta jättäminen))
   2014/C 409/57
   Oikeudenkäyntikieli: saksa
   
      Asianosaiset
   
   
      Kantaja: Ronja s.r.o. (Znojmo, Tšekin tasavalta) (edustaja: asianajaja E. Engin-Deniz)
   
      Vastaaja: Euroopan komissio (asiamiehet: M. Noll-Ehlers ja C. Zadra)
   
      Oikeudenkäynnin kohde
   
   Yhtäältä vaatimus komission 6. ja 8.11.2012 tekemien sellaisten päätösten kumoamiseksi, joilla se kieltäytyi antamasta kantajalle oikeutta tutustua tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5.6.2001 annetun Euroopan parlamentin ja neuvoston direktiivin 2001/37/EY (EYVL L 194, s. 26) täytäntöönpanon johdosta kantajan tekemän kantelun nro 2008/4340 yhteydessä komission ja Itävallan tasavallan välillä käytyyn kirjeenvaihtoon kokonaisuudessaan, ja toisaalta sen toteaminen, että komissio on jättänyt lainvastaisesti aloittamatta jäsenyysvelvoitteiden noudattamatta jättämistä koskevan menettelyn Itävallan tasavaltaa vastaan direktiivin 2001/37 13 artiklan ja SEUT 34 artiklan rikkomisen takia.
   
      Määräysosa
   
   
               1)
            
            
               Lausunnon antaminen Ronja s.r.o.:n toisesta vaatimuksesta raukeaa siltä osin kuin se koskee Euroopan komission 8.11.2012 tekemän sellaisen päätöksen kumoamisvaatimusta, jolla se kieltäytyi antamasta täysimääräistä tutustumisoikeutta 19.2. ja 8.5.2009 päivättyjen ja Itävallan tasavallan komissiolle osoittamien sellaisten kirjeiden osalta, jotka on vaihdettu komission ja Itävallan välillä kantajan tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5.6.2001 annetun Euroopan parlamentin ja neuvoston direktiivin 2001/37/EY (EYVL L 194, s. 26) täytäntöönpanon johdosta tekemän kantelun 2008/4340 yhteydessä käydyssä kirjeenvaihdossa.
            
         
               2)
            
            
               Kanne jätetään tutkimatta muilta osin.
            
         
               3)
            
            
               Ronja vastaa omista oikeudenkäyntikuluistaan ja se velvoitetaan korvaamaan komission oikeudenkäyntikulut sikäli kuin ne koskevat 6.9.2012 tehdyn komission päätöksen, jolla komissio antoi oikeuden tutustua 23.12.2008 ja 18.3.2009 päivättyihin ja Itävallan tasavallalle osoitettuihin kirjeisiin, jotka on vaihdettu komission ja Itävallan välillä kantelun 2008/4340 yhteydessä käydyssä kirjeenvaihdossa, kumoamisvaatimusta, vaatimusta, jossa vaadittiin täysimääräisen tutustumisoikeuden myöntämistä tutustuttavaksi pyydettyyn asiakirja-aineistoon sekä vaatimusta, jossa vaadittiin toteamaan, että komissio on jättänyt lainvastaisesti aloittamatta jäsenyysvelvoitteiden noudattamatta jättämistä koskevan menettelyn Itävallan tasavaltaa vastaan.
            
         
               4)
            
            
               Komissio vastaa omista oikeudenkäyntikuluistaan ja se velvoitetaan korvaamaan Ronjan oikeudenkäyntikulut sikäli kuin ne koskevat komission 8.11.2012 tekemän päätöksen kumoamisvaatimusta.
            
         
      (1)  EUVL C 79, 16.3.2013.